Licenčná zmluva pre nadobúdateľa SOFTWARE OK-soft číslo :|   2011003
1. ZMLUVNE STRANY
Poskytovateľ; OK - soft, Ing. Kováč Oliver, Obrancov mieru 1152/5, 020 01 PUCHOV, IČO : 40678032
Obec Lednické Rovne, IČO: 00317462
2. PREDMET ZMLUVY
Táto licenčná zmluva je právnou zmluvou medzi nadobúdateľom (fyzická alebo právnická osoba) a poskytovateľom o softvérovom produkte, ktorý zahŕňa programové vybavenie a môže zahŕňať aj príslušné inštalačné médiá, tlačené materiály alebo elektronickú dokumentáciu (ďalej len „SOFTWARE OK-soft"). Na SOFTWARE OK-soft získava nadobúdateľ licenciu podľa tejto zmluvy. Inštaláciou, kopírovaním, prevzatím, sprístupnením, či iným použitím SOFTWARE OK-soft sa nadobúdateľ zaväzuje dodržiavať podmienky tejto zmluvy. Ak nadobúdateľ nesúhlasí s podmienkami tejto zmluvy, nesmie inštalovať a ani používať SOFTWARE OK-soft. SOFTWARE OK-soft je chránený autorskými právami a ďalšími zákonmi o duševnom vlastníctve. SOFTWARE OK-soft sa nepredáva, ale poskytuje sa licencia na jeho použitie na dobu určitú alebo neurčitú.
3. POSKYTNUTIE LICENCIE
Táto zmluva poskytuje nadobúdateľovi nasledovné práva:
3.1.	Nainštalovať,   používať,   sprístupniť,   zobraziť,   spustiť  alebo   iným   spôsobom   používať jednu  kópiu
SOFTWARE OK-soft na jedinom počítači, pracovnej stanici alebo na prenosnom počítači.
3.2.	Prevádzkovať SOFTWARE OK-soft prostredníctvom počítačovej siete iba vtedy, ak získa od nadobúdateľa
licenciu ku každému jednotlivému počítaču, na ktorom SOFTWARE OK-soft bude používať. Licenciu pre SOFTWARE OK-soft nieje možné zdieľať a ani používať súčasne na rôznych počítačoch.
3.3. Doba, na ktorú je poskytnutá licencia, je vecou dohody medzi nadobúdateľom a poskytovateľom. Na základe dohody bude nadobúdateľovi poskytnutý písomnou alebo elektronickou formou licenčný kód na dohodnutú dobu používania SOFTWARE OK-soft.
4. ĎALŠIE PRÁVA A OBMEDZENIA
4.1.	SOFTWARE OK-soft nesmie nadobúdateľ spätne rozkladať, dekompilovať ani disasemblovať.
4.2.	Na SOFTWARE OK-soft sa udeľuje licencia ako na celok. Jeho komponenty nadobúdateľ nesmie oddeľovať a
používať na viac ako jednom počítači.
4.3.	Nadobúdateľ nesmie SOFTWARE OK-soft prenajímať, scudziť, požičiavať, poskytnúť na leasing a ani inak
poskytnúť na používanie tretej osobe.
4.4.	Všetky vlastnícke a autorské práva na SOFTWARE OK-soft (vrátane obrázkov, fotografií, animácií,
obrazových, zvukových, hudobných a textových záznamov a „apletov" zahrnutých do produktu), sprievodné
tlačené materiály a akékoľvek kópie SOFTWARE OK-soft sú majetkom firmy OK-soft, Ing. Kováč Oliver,
alebo jej dodávateľov. Všetky vlastnícke práva a práva duševného vlastníctva na obsah, ktorý je možné
sprístupniť používaním SOFTWARE OK-soft, sú vlastníctvom príslušného majiteľa obsahu a sú chránené
platným zákonom o autorských právach alebo ďalšími zákonmi a dohodami o duševnom vlastníctve. S touto
licenčnou zmluvou nadobúdateľ nezískava žiadne práva na používanie takéhoto obsahu. Ak SOFTWARE
OK-soft obsahuje dokumentáciu, ktorá je dodaná len v elektronickej forme, nadobúdateľ smie si vytlačiť
jednu kópiu takejto elektronickej dokumentácie. Tlačené materiály priložené k SOFTWARE OK-soft
nadobúdateľ nesmie kopírovať.

5.	VYHLÁSENIE NADOBÚDATEĽA
Nadobúdateľ prehlasuje, že je dostatočne oboznámený s predmetom zmluvy, s jeho funkciami, vlastnosťami, cenou a potvrdzuj e, že SOFTWARE OK-soft a dohodnutý spôsob dodávky vyhovuje jeho podmienkam a požiadavkám. Toto prehlásenie je slobodným prejavom vôle nadobúdateľa a zaväzuje ho k tomu, že po realizácii predmetu zmluvy nebude požadovať od poskytovateľa plnenia nad rámec tejto zmluvy.
6.	VYHLÁSENIE POSKYTOVATEĽA
Poskytovateľ prehlasuje, že SOFTWARE OK-soft, na ktorý poskytuje licenciu, bude fungovať v súlade s užívateľskou dokumentáciou. Poskytovateľ zodpovedá za metodickú správnosť SOFTWARE OK-soft, ktorý je spracovaný v zmysle platných zákonov a vyhlášok a ku dňu platnosti príslušnej verzie SOFTWARE OK-soft je v ňom premietnutý aktuálny právny stav podľa platnej slovenskej legislatívy.
7.	OBMEDZENIE ZODPOVEDNOSTI
7.1.	Nezávisle od právneho základu nároku nadobúdateľa bude zodpovednosť poskytovateľa obmedzená na
náhradu priamych škôd maximálne na dobu 6 mesiacov od termínu podpísania tejto zmluvy a v súhrne maximálne do výšky sumy, ktorú nadobúdateľ zaplatil za SOFTWARE OK-soft.
7.2.	V maximálnom rozsahu povolenom príslušnými právnymi predpismi nebude poskytovateľ zodpovedný za
žiadne nepriame škody, následné škody alebo špeciálne škody (vrátane a bez obmedzenia na straty na ziskoch, príjmoch alebo peňažných strát), ktoré vzniknú v súvislosti s používaním alebo nemožnosťou používania SOFTWARE OK-soft.
7.3.	Nadobúdateľ súhlasí, že poskytovateľ nezodpovedá za žiadnu stratu na zisku, ani za žiadne pohľadávky alebo
nároky, ktoré vznesie voči nadobúdateľovi tretia strana.
8.	OVEROVANIE DODRŽIAVANIA
8.1.	Nadobúdateľ súhlasí stým, že poskytovateľ má právo na preverenie dodržiavania podmienok tejto zmluvy.
Preverovanie bude prebiehať počas bežného pracovného dňa tak, aby neprimerane nazasahovalo do pracovných činností nadobúdateľa.
8.2.	Ak preverovanie dodržiavania odhalí neoprávnené používanie licencií na programy, je nadobúdateľ povinný
urýchlene objednať a zaplatiť všetky licencie programov, ktoré používa neoprávnene.
9. DOBA ÚČINNOSTI, PREDĹŽENIE A UKONČENIE ZMLUVY
9.1.	Táto zmluva je účinná okamžite od inštalácie, skopírovania, prevzatia, sprístupnenia alebo iného použitia
SOFTWARE OK-soft.
9.2.	Bez toho, aby boli dotknuté akékoľvek ďalšie práva, firma OK-soft, Ing. Kováč Oliver smie túto zmluvu
vypovedať v prípade, ak nadobúdateľ nesplní podmienky tejto zmluvy. V takom prípade musí nadobúdateľ zničiť všetky kópie SOFTWARE OK-soft a všetky jeho komponenty.
9.3.	Táto zmluva tvorí úplnú zmluvu a nahrádza akékoľvek iné predchádzajúce a súčasné komunikácie, prevažuje
nad akýmikoľvek ustanoveniami a požiadavkami zo strany nadobúdateľa alebo jeho všeobecnými podmienkami a požiadavkami. Táto zmluva môže byť zmenená len dodatkom, ktorý podpíšu obidve zmluvné strany.
9.4.	Nadobúdateľ nemôže postúpiť alebo previesť túto zmluvu alebo práva a záväzky z nej vyplývajúce bez
predchádzajúceho písomného súhlasu poskytovateľa.

V Púchove

dňa 09.02.2011